title: KOMISIJOS ĮGYVENDINIMO REGLAMENTAS (ES) …/... dėl atsisakymo suteikti leidimą formaldehidą naudoti kaip pašarų priedą, priklausantį konservantų ir higieninių savybių stipriklių funkcinėms grupėms

text:
KOMISIJOS ĮGYVENDINIMO REGLAMENTAS (ES) …/...

               2018 02 07

               dėl atsisakymo suteikti leidimą formaldehidą naudoti kaip pašarų priedą, priklausantį konservantų ir higieninių savybių stipriklių funkcinėms grupėms

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje
                  1
               , ypač į jo 9 straipsnio 2 dalį,

               kadangi:

               (1)Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo arba atsisakymo jį suteikti pagrindas bei tvarka. To reglamento 10 straipsnyje nustatyta, kad reikia iš naujo įvertinti priedus, kuriuos leidžiama naudoti remiantis Tarybos direktyva 70/524/EEB
                  2
               ;

               (2)Komisijos direktyva 83/466/EEB
                  3
                pagal Direktyvą 70/524/EEB buvo leista neribotą laiką naudoti formaldehidą kaip pašarų priedą, priklausantį konservantų grupei, nugriebtame piene kiaulėms iki šešių mėnesių amžiaus. Vėliau, vadovaujantis Reglamento (EB) Nr. 1831/2003 10 straipsnio 1 dalimi, tas produktas buvo įtrauktas į pašarų priedų registrą kaip esamas produktas;

               (3)formaldehidas (EB Nr. 200–001–8, CAS Nr. 50–00–0) buvo įtrauktas į Komisijos reglamentu (EB) Nr. 1451/2007
                  4
                nustatytą veikliųjų medžiagų, kurias reikia įvertinti, kad jas būtų galima įtraukti į Europos Parlamento ir Tarybos direktyvos 98/8/EB
                  5
                I, IA arba IB priedą, sąrašą. Tačiau Europos Parlamento ir Tarybos reglamentas (ES) Nr. 528/2012
                  6
               , kuriuo pakeista Direktyva 98/8/EB, netaikomas produktams, kurie naudojami pašarams konservuoti vykdant kenksmingųjų organizmų kontrolę, ypač siekiant mažinti pašarų užterštumą salmonelėmis, atsižvelgiant į tai, kad tokiems produktams taikomas Reglamentas (EB) Nr. 1831/2003. Pagal Komisijos sprendimą 2013/204/ES
                  7
                nuo 2015 m. liepos 1 d. biocidinių produktų, kurie skirti naudoti kaip pašarų konservantai ir kuriuose yra formaldehido, negalima teikti rinkai. Ši data buvo nustatyta siekiant suteikti laiko, kurio reikia sudaryti sąlygoms pereiti nuo biocidinių produktų reglamentavimo tvarkos prie pašarų priedų reglamentavimo tvarkos pagal Reglamentą (EB) Nr. 1831/2003;

               (4)vadovaujantis Reglamento (EB) Nr. 1831/2003 7 straipsniu buvo pateikti du prašymai leisti formaldehido preparatą naudoti kaip visų rūšių gyvūnų pašarų priedą ir priskirti jį prie priedų kategorijos „technologiniai priedai“ ir funkcinės grupės „konservantai“. Abiejuose prašymuose nurodytas priedo kaip esamo produkto naudojimas nugriebtame piene kiaulėms iki šešių mėnesių amžiaus, vadovaujantis Reglamento (EB) Nr. 1831/2003 10 straipsnio 2 dalimi. Kartu su prašymais pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (5)be to, vadovaujantis Reglamento (EB) Nr. 1831/2003 7 straipsniu buvo pateiktas prašymas leisti formaldehido preparatą naudoti kaip kiaulių ir naminių paukščių pašarų priedą ir priskirti jį prie priedų kategorijos „technologiniai priedai“ ir funkcinės grupės „higieninių savybių stiprikliai“. Kartu su šiuo prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (6)Europos maisto saugos tarnyba (toliau – Tarnyba) 2014 m. sausio 28 d.
                  8
                ir 2014 m. liepos 1 d.
                  9
                nuomonėse padarė išvadą, kad, kalbant apie tikslines rūšis, formaldehido preparatas būtų saugus, jei jis būtų naudojamas neviršijant tam tikros leidžiamosios koncentracijos mėsiniams viščiukams, vištoms dedeklėms, japoniškosioms putpelėms ir nujunkytiems paršeliams, tačiau nebuvo galima nustatyti saugios koncentracijos visų rūšių ir kategorijų gyvūnams, įskaitant visus naminius paukščius ir kiaules. Be to, remiantis esamais tyrimais taip pat nebuvo galima nustatyti formaldehido koncentracijos, kuri būtų saugi tikslinių rūšių reprodukcijai. Tarnyba taip pat padarė išvadą, kad formaldehido preparatas gali būti veiksmingas konservantas ir higieninių savybių stipriklis, siekiant sumažinti mikrobų dauginimąsi salmonelėmis užterštuose pašaruose. Tarnyba šiose trijose nuomonėse taip pat padarė išvadą, kad formaldehidas kelia susirūpinimą dėl vartotojų saugos. Formaldehidas yra toksiška, stipriai dirginanti medžiaga, smarkiai jautrinanti odą ir kvėpavimo takus (galinti sukelti ir profesinę ligą – astmą) ir pažeidžianti akis. Savo nuomonėse Tarnyba nurodė, kad, kaip žinoma, nedidelė vietinė formaldehido koncentracija skatina DNR aduktų susidarymą, o vietinis dirginimas gali sukelti kancerogenezę, todėl ji mano, kad neapdairu nedirginamosios koncentracijos poveikį laikyti visiškai nepavojingu. Be to, Tarnyba padarė išvadą, kad, remiantis dabartinėmis žiniomis, negalima atmesti formaldehido poveikio ir leukemijos priežastinio ryšio galimybės. Dėl prašymo leisti formaldehido preparatą naudoti pašaruose Tarnyba padarė išvadą, kad nebuvo galima nustatyti saugaus formaldehido poveikio odai, akims arba kvėpavimo takams lygio. Todėl Tarnyba rekomendavo imtis priemonių siekiant užtikrinti, kad visų produktą tvarkančių asmenų kvėpavimo takai, oda ir akys būtų apsaugoti nuo naudojant formaldehidą sukeltų dulkių, dulksnos ar garų poveikio. Be to, Tarnyba rekomendavo apsvarstyti, ar priėmus griežtas apsaugos priemones jos veiksmingai apsaugotų naudotojus.  Tarnyba taip pat patikrino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta Etaloninė laboratorija;

               (7)formaldehidas klasifikuojamas kaip 1B kategorijos kancerogeninio poveikio įkvėpus ir 2 kategorijos mutageninio poveikio lytinėms ląstelėms medžiaga pagal Europos Parlamento ir Tarybos reglamentą (EB) Nr. 1272/2008
                  10
               ;

               (8)pagal Sąjungos teisės aktus dėl darbuotojų saugos ir sveikatos buvo nustatytos formaldehido profesinio poveikio ribinės vertės. Cheminių medžiagų profesinio poveikio normų mokslinis komitetas, įsteigtas Komisijos sprendimu 2014/113/ES
                  11
               , 2016 m. birželio 30 d. rekomendacijoje
                  12
               , remdamasis veikimo mechanizmo vertinimu, išdėstė savo poziciją dėl formaldehido ribinės vertės; tada ją svarstė trišalis Darbuotojų saugos ir sveikatos patariamasis komitetas
                  13
                laikydamasis nustatytos profesinio poveikio ribinių verčių nustatymo tvarkos;

               (9)pagal Reglamento (EB) Nr. 1831/2003 9 straipsnį priemonėje dėl leidimo naudoti priedą turi būti atsižvelgta į to reglamento 5 straipsnio 2 ir 3 dalių reikalavimus, Bendrijos teisę ir kitus su svarstomu klausimu susijusius pagrįstus veiksnius. Todėl rizikos valdymu pagrįstas sprendimas dėl leidimo naudoti formaldehidą kaip pašarų priedą turėtų būti grindžiamas visa turima informacija apie riziką, visų pirma, kylančią naudotojams (ypač darbuotojams) tvarkant formaldehidą, ir, kita vertus, apie riziką gyvūnams arba gyvūninių produktų vartotojams, kuri galėtų kilti nenaudojant formaldehido kaip pašarų priedo;

               (10)pagal Sąjungos teisės aktus dėl darbo saugos ir sveikatos, ypač Europos Parlamento ir Tarybos direktyvos 2004/37/EB
                  14
                4 straipsnį, darbdavys turi mažinti kancerogenų ar mutagenų naudojimą darbo vietoje, visų pirma pakeisdamas jį, kiek tai techniškai įmanoma, medžiaga, mišiniu ar procesu, kuris, laikantis jo naudojimo sąlygų, nekelia pavojaus arba yra mažiau pavojingas darbuotojų sveikatai ar saugai;

               (11)atsižvelgiant į didelį pavojų naudotojams, tvarkantiems formaldehidą, toks minėto priedo pakeitimo metodas taip pat yra tinkamas siekiant tikslo, numatyto Reglamente (EB) Nr. 1831/2003, – užtikrinti aukšto lygio žmonių sveikatos ir vartotojų interesų apsaugą, ir laikantis Europos Parlamentas ir Tarybos reglamente (EB) Nr. 178/2002
                  15
                nustatyto atsargumo principo;

               (12)kalbant apie alternatyvius formaldehido produktus, kuriuos būtų galima naudoti kaip priedus, priklausančius funkcinei grupei „konservantai“, šiuo metu Sąjungoje leidžiama naudoti nemažai tos pačios funkcinės grupės priedų;

               (13)kalbant apie alternatyvius formaldehido produktus, kuriuos būtų galima naudoti kaip priedus, priklausančius funkcinei grupei „higieninių savybių stiprikliai“
                  16
               , šiuo metu vykdomi moksliniai tyrimai siekiant sukurti priedus, kurie būtų ir saugūs, ir veiksmingai mažintų pašarų mikrobiologinę taršą. Jau leidžiama naudoti vieną priedą
                  17
               , priklausantį tai funkcinei grupei, todėl, nepaisant to, kad jo veikimo mechanizmas yra kitoks, tas priedas laikomas alternatyviu siekiant mažinti patogeninių bakterijų, įskaitant Salmonella spp, kiekį pašaruose, nesukeliant susirūpinimo dėl naudotojų saugos, kylančio naudojant formaldehidą. Buvo pateikta keletas prašymų leisti naudoti kitus tai funkcinei grupei priklausančius priedus; tie prašymai šiuo metu vertinami pagal Reglamentą (EB) Nr. 1831/2003. Be to, kiti leidžiami naudoti priedai, naudojami kaip zootechniniai priedai, gali pagerinti gyvūninių produktų kokybę, nes sumažina užterštumą enteropatogenais, pvz., Salmonella spp.;

               (14)pašarų saugą ir kokybę taikant prevencinį požiūrį padeda užtikrinti ne tik tai, kad galima numatomam tikslui pašaruose naudoti alternatyvius formaldehido produktus, bet ir tai, kad visoje pašarų grandinėje laikomasi pašarų higienos reikalavimų ir vadovaujamasi gerosios patirties pavyzdžiais, kaip nustatyta Europos Parlamento ir Tarybos reglamente (EB) Nr. 183/2005
                  18
               . Pagal tą kontrolės, prevencijos ir salmonelėmis užterštų pašarų apdorojimo sistemą visų pirma yra nustatytos specialiosios higienos priemonės;

               (15)iš to, kas išdėstyta, matyti, kad, atsižvelgiant į formaldehido neigiamą poveikį tą medžiagą tvarkančių naudotojų sveikatai, kartu taikant atsargumo principą siekiant apsaugoti darbuotojų sveikatą, ir į tai, kad esama produktų ir priemonių, kurie gali būti numatomam tikslui pašaruose naudojami vietoj formaldehido ir kurie nekelia tokio pat susirūpinimo žmonių sauga, formaldehido privalumai neatsveria pavojaus sveikatai. Vadinasi Reglamento (EB) Nr. 1831/2003 5 straipsnyje nustatytos leidimo suteikimo sąlygos nėra įvykdytos, todėl turėtų būti atsisakyta suteikti leidimą formaldehidą naudoti kaip pašarų priedą (konservantą ir higieninių savybių stipriklį);

               (16)toliau naudojant formaldehidą gali kilti pavojus žmonių sveikatai, todėl pašarų priedai, priklausantys funkcinei grupei „konservantai“, skirti naudoti nugriebtame piene kiaulėms iki šešių mėnesių amžiaus, ir premiksai, kurių sudėtyje jo yra, turėtų būti kuo greičiau pašalinti iš rinkos. Tačiau dėl praktinių priežasčių reikėtų nustatyti tam tikrą laikotarpį šių produktų atsargoms iš rinkos pašalinti, kad ekonominės veiklos vykdytojai galėtų tinkamai įvykdyti pašalinimo iš rinkos prievolę. Todėl reikėtų nustatyti tam tikrą laikotarpį ir nugriebtam pienui, kurio sudėtyje yra šio priedo, ar premiksams ir kombinuotiesiems pašarams, kurių sudėtyje yra tokio nugriebto pieno, iš rinkos pašalinti, siekiant atsižvelgti į tokių produktų naudojimą pašarų grandinėje;

               (17)šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

               1 straipsnis
                  Atsisakymas suteikti leidimą

               Leidimas formaldehidą naudoti kaip gyvūnų pašarų priedą, priklausantį priedų kategorijai „technologiniai priedai“ ir funkcinėms grupėms „konservantai“ bei „higieninių savybių stiprikliai“, nesuteikiamas.

               2 straipsnis
                  Pašalinimas iš rinkos

               1.Formaldehido, kuris naudojamas kaip priedas, priklausantis priedų kategorijai „technologiniai priedai“ ir funkcinei grupei „konservantai“ ir skirtas naudoti nugriebtame piene kiaulėms iki šešių mėnesių amžiaus, ir premiksų, kurių sudėtyje yra šio priedo, atsargos pašalinamos iš rinkos kuo greičiau ir ne vėliau kaip [3 months from the date of entry into force of this Regulation – Date to be inserted by the Service responsible for the publication].

               2.Nugriebtas pienas, kurio sudėtyje yra 1 dalyje nurodyto priedo, arba nugriebtas pienas, kurio sudėtyje yra toje dalyje nurodytų premiksų, ir kombinuotieji pašarai, kurių sudėtyje yra tokio nugriebto pieno, pagaminti iki [3 months from the date of entry into force of this Regulation – Date to be inserted by the Service responsible for the publication], pašalinami iš rinkos kuo greičiau ir ne vėliau kaip iki [6 months from the date of entry into force of this Regulation – Date to be inserted by the Service responsible for the publication].

               3 straipsnis
                  Įsigaliojimas

               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje 2018 02 07

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 268, 2003 10 18, p. 29.

                     (2)

                        1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).

                     (3)

                        1983 m. liepos 28 d. 43-ioji Komisijos direktyva 83/466/EEB, kuria iš dalies keičiami Tarybos direktyvos 70/524/EEB dėl pašarų priedų priedai (OL L 255, 1983 9 15, p. 28). 1985 m. liepos 8 d. Komisijos direktyva 85/429/EEB, kuria iš dalies keičiami Tarybos direktyvos 70/524/EEB dėl pašarų priedų priedai (OL L 245, 1985 9 12, p. 1), buvo patikslintas priedo cheminis apibūdinimas.

                     (4)

                        2007 m. gruodžio 4 d. Komisijos reglamentas (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (OL L 325, 2007 12 11, p. 3).

                     (5)

                        1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1).

                     (6)

                        2012 m. gegužės 22 d. Europos Parlamento ir Tarybos reglamentas (ES) Nr. 528/2012 dėl biocidinių produktų tiekimo rinkai ir jų naudojimo (OL L 167, 2012 6 27, p. 1).

                     (7)

                        2013 m. balandžio 25 d. Komisijos sprendimas 2013/204/ES dėl formaldehido, skirto naudoti 20-to tipo produktuose, neįtraukimo į Europos Parlamento ir Tarybos direktyvos 98/8/EB dėl biocidinių produktų pateikimo į rinką I, IA arba IB priedą (OL L 117, 2013 4 27, p. 18).

                     (8)

                        EFSA Journal 2014;12(2):3561 ir EFSA Journal 2014;12(2)3562.

                     (9)

                        EFSA Journal 2014;12(7):3790.

                     (10)

                        2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).

                     (11)

                        2014 m. kovo 3 d. Komisijos sprendimas 2014/113/ES, kuriuo įsteigiamas Cheminių medžiagų profesinio poveikio normų mokslinis komitetas ir panaikinamas Sprendimas 95/320/EB (OL L 62, 2014 3 4).

                     (12)

                        SCOEL/REC/125. Galima rasti svetainėje

                  https://publications.europa.eu/en/publication-detail/-/publication/7a7ae0c9-c03d-11e6-a6db-01aa75ed71a1

                     (13)

                        Darbuotojų saugos ir sveikatos patariamasis komitetas buvo įsteigtas 2003 m. liepos 22 d. Tarybos sprendimu 2003/C 218/01, įsteigiančiu Darbuotojų saugos ir sveikatos patariamąjį komitetą (OL C 218, 2003 9 13, p. 1).

                     (14)

                        2004 m. balandžio 29 d. Europos Parlamento ir Tarybos direktyva 2004/37/EB dėl darbuotojų apsaugos nuo rizikos, susijusios su kancerogenų arba mutagenų poveikiu darbe (šeštoji atskira Direktyva, kaip numatyta Tarybos direktyvos 89/391/EEB 16 straipsnio 1 dalyje) (OL L 158, 2004 4 30, p. 50).

                     (15)

                        2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras (OL L 31, 2002 2 1, p. 1).

                     (16)

                        Ši funkcinė grupė buvo nustatyta 2015 m. gruodžio 9 d. Komisijos reglamentu (ES) 2015/2294, kuriuo iš dalies keičiamos Europos Parlamento ir Tarybos reglamento (EB) Nr. 1831/2003 nuostatos dėl naujos pašarų priedų funkcinės grupės nustatymo (OL L 324, 2015 12 10, p. 3), vykdant technologijų ir mokslo plėtrą.

                     (17)

                        2017 m. birželio 1 d. Komisijos įgyvendinimo reglamentas (ES) Nr. 2017/940 dėl leidimo naudoti skruzdžių rūgštį kaip visų rūšių gyvūnų pašarų priedą (OL L 142, 2017 6 2, p. 40).

                     (18)

                        2005 m. sausio 12 d. Europos Parlamento ir Tarybos reglamentas (EB) Nr.183/2005, nustatantis pašarų higienos reikalavimus (OL L 35, 2005 2 8, p. 1).


title: KOMISIJOS ĮGYVENDINIMO REGLAMENTAS (ES) …/... dėl naujo regioninio suskirstymo laiko eilučių perdavimo pagal Reglamentą (EB) Nr. 1059/2003 vienodų sąlygų

text:
KOMISIJOS ĮGYVENDINIMO REGLAMENTAS (ES) …/...

               2018 11 08

               dėl naujo regioninio suskirstymo laiko eilučių perdavimo pagal Reglamentą (EB) Nr. 1059/2003 vienodų sąlygų

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2003 m. gegužės 26 d. Europos Parlamento ir Tarybos reglamentą (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo
                  1
               , ypač į jo 5 straipsnio 5 dalį,

               kadangi:

               (1)siekiant sudaryti galimybę Sąjungoje rinkti, rengti ir skleisti suderintą regioninę statistiką, Reglamentu (EB) Nr. 1059/2003 nustatyta teisinė regionų klasifikavimo sistema;

               (2)Reglamentu (ES) 2016/2066 Komisija iš dalies pakeitė bendrą teritorinių statistinių vienetų klasifikatorių (NUTS) ir pakeitimai įsigaliojo 2018 m. sausio 1 d.;

               (3)šiame reglamente nustatytos priemonės atitinka Europos statistikos sistemos komiteto nuomonę,

               PRIĖMĖ ŠĮ REGLAMENTĄ:

               1 straipsnis

               Valstybės narės perduoda Komisijai naujo regioninio suskirstymo laiko eilutes pagal priedą.

               2 straipsnis

               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje 2018 11 08

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 154, 2003 6 21, p. 1, su paskutiniais pakeitimais, padarytais Reglamentu (ES) 2017/2391 (OL L 350, 2017 12 29, p. 1).

    ---documentbreak---

               PRIEDAS

               Metai, nuo kurių reikalaujama teikti duomenis (pagal statistikos sritį)

                        Sritis

                        NUTS 2 lygis

                        NUTS 3 lygis

                        Žemės ūkis

                        2013 m.

                        Demografinė padėtis: gyventojai, gyvi gimę kūdikiai, mirtys

                        1990 m.
                           1

                        1990 m.
                           2

                        Darbo rinka: užimtumas, nedarbas

                        2013 m.

                        2013 m.
                           3

                        Švietimas

                        2013 m.

                        Aplinka: atliekų apdorojimo įrenginiai

                        2014 m.

                        Sveikata: mirčių priežastys

                        1997 m.
                           4

                        Sveikata: infrastruktūra

                        1996 m.
                           5

                        Sveikata: pacientai

                        2003 m.
                           6

                        Informacinė visuomenė

                        2013 m.
                           7

                        Regioninės ekonominės sąskaitos: namų ūkių sąskaitos

                        2000 m.

                        Regioninės ekonominės sąskaitos: regioninės sąskaitos

                        2000 m.

                        2000 m.

                        Mokslas ir technologijos: MTTP išlaidos ir darbuotojai

                        2015 m.

                        Turizmas

                        2015 m.

                     (1)

                        Ataskaitinių 1990–2012 m. duomenų perduoti neprivaloma.

                     (2)

                        Ataskaitinių 1990–2012 m. duomenų perduoti neprivaloma.

                     (3)

                        Perduoti neprivaloma.

                     (4)

                        Ataskaitinių 1997–2011 m. duomenų perduoti neprivaloma.

                     (5)

                        Perduoti neprivaloma.

                     (6)

                        Perduoti neprivaloma.

                     (7)

                        Perduoti neprivaloma.


title: KOMISIJOS ĮGYVENDINIMO REGLAMENTAS (ES) …/... kuriuo nustatomos Europos Parlamento ir Tarybos reglamento (ES) Nr. 1308/2013 taikymo taisyklės, susijusios su analizės metodais, kuriais nustatomos fizinės, cheminės ir organoleptinės vynuogių produktų savybės, ir su pranešimais apie valstybių narių sprendimus dėl natūralios alkoholio koncentracijos didinimo

text:
KOMISIJOS ĮGYVENDINIMO REGLAMENTAS (ES) …/...

               2019 04 16

               kuriuo nustatomos Europos Parlamento ir Tarybos reglamento (ES) Nr. 1308/2013 taikymo taisyklės, susijusios su analizės metodais, kuriais nustatomos fizinės, cheminės ir organoleptinės vynuogių produktų savybės, ir su pranešimais apie valstybių narių sprendimus dėl natūralios alkoholio koncentracijos didinimo

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007
                  1
               , ypač į jo 80 straipsnio 5 dalį, 91 straipsnio c ir d punktus ir 223 straipsnio 3 dalį,

               kadangi:

               (1)Reglamentu (ES) Nr. 1308/2013 buvo panaikintas ir pakeistas Tarybos reglamentas (EB) Nr. 1234/2007
                  2
               . Reglamento (ES) Nr. 1308/2013 II dalies II antraštinės dalies I skyriaus 1 skirsnyje nustatytos taisyklės, susijusios su vynuogių produktų kategorijomis, vynininkystės metodais ir taikytinais apribojimais, o Komisija įgaliojama priimti su tuo susijusius deleguotuosius ir įgyvendinimo aktus. Siekiant užtikrinti sklandų vyno rinkos veikimą pagal naująją teisinę sistemą, tokiais aktais turi būti priimtos tam tikros taisyklės. Tais aktais turėtų būti pakeistos Komisijos reglamento (EB) Nr. 606/2009
                  3
               , panaikinto Komisijos deleguotuoju reglamentu (ES)
                  4
                [Vynininkystės deleguotuoju reglamentu], nuostatos;

               (2)pagal Reglamento (ES) Nr. 1308/2013 80 straipsnio 5 dalį ir 91 straipsnio d punktą Komisija prireikus nustato taisykles dėl analizės metodų, kuriais nustatomos vynuogių produktų fizinės, cheminės ir organoleptinės savybės. Tie metodai grindžiami bet kuriais atitinkamais Tarptautinės vynuogių ir vyno organizacijos (OIV) rekomenduojamais ir paskelbtais metodais, jeigu jie nėra neveiksmingi arba netinkami. Be to, Reglamento (ES) Nr. 1308/2013 91 straipsnio c punktu Komisija įgaliojama nustatyti taisykles, pagal kurias būtų tikrinama, ar tiems produktams buvo taikomos Sąjungoje patvirtintų vynininkystės metodų neatitinkančios procedūros;

               (3)analizės metodas, kuriuo nustatoma ar vyno produkte yra alilizotiocianato, išdėstytas šio reglamento priede. Kitiems metodams, kuriais nustatoma, ar produktams buvo taikomos patvirtintų vynininkystės metodų neatitinkančios procedūros, turėtų būti taikomos atitinkamose valstybėse narėse leidžiamos taisyklės;

               (4)Reglamento (ES) Nr. 1308/2013 VIII priedo I dalies A skirsnio 3 punkte valstybėms narėms nustatytas įpareigojimas pranešti Komisijai apie to skirsnio 2 punkte nustatytų ribų padidinimą. Reikėtų nustatyti išsamią šios valstybių narių informacijos teikimo Komisijai tvarką;

               (5)šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

               1 straipsnis
               Taikymo sritis

               Šiuo reglamentu nustatomos Reglamento (ES) Nr. 1308/2013 II antraštinės dalies I skyriaus taikymo taisyklės, susijusios su analizės metodais, kuriais nustatomos fizinės, cheminės ir organoleptinės vynuogių produktų savybės, ir su pranešimais apie valstybių narių sprendimus, kuriais leidžiama padidinti natūralią alkoholio koncentraciją.

               2 straipsnis
               Taikytini Sąjungos analizės metodai

               Reglamento (ES) Nr. 1308/2013 75 straipsnio 5 dalies d punkte nurodyti analizės metodai, naudotini tikrinant, ar laikomasi Sąjungos taisyklėse nustatytų alilizotiocianato naudojimo tam tikrų vynuogių produktų gamyboje apribojimų, yra išdėstyti šio reglamento priede.

               3 straipsnis
               Pranešimas apie valstybių narių sprendimus, kuriais leidžiama padidinti natūralią alkoholio koncentraciją

               1. Valstybės narės, pagal Reglamento (ES) Nr. 1308/2013 VIII priedo I dalies A skirsnio 3 punktą leidžiančios padidinti natūralią alkoholio koncentraciją tūrio procentais, apie tai praneša Komisijai per vieną mėnesį nuo išimties suteikimo. Pranešime valstybės narės nurodo regionus ir veisles, kuriems taikomas sprendimas, ir pateikia duomenis bei įrodymus, kad klimato sąlygos atitinkamuose regionuose buvo ypač nepalankios.

               2. Pranešimas teikiamas pagal Deleguotąjį reglamentą (ES) 2017/1183
                  5
                ir Komisijos įgyvendinimo reglamentą (ES) 2017/1185
                  6
               .

               3. Po to Komisija informuoja kitas valstybes nares.

               4 straipsnis
               Įsigaliojimas

               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

               Jis taikomas nuo [datą suderinti su deleguotojo akto taikymo data].

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje 2019 04 16

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 347, 2013 12 20, p. 671.

                     (2)

                        2007 m. spalio 22 d. Tarybos reglamentas (EB) Nr. 1234/2007, nustatantis bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (OL L 299, 2007 11 16, p. 1).

                     (3)

                        2009 m. liepos 10 d. Komisijos reglamentas (EB) Nr. 606/2009, kuriuo nustatoma tam tikra Tarybos reglamento (EB) Nr. 479/2008 taikymo vynuogių produktų kategorijoms, vynininkystės metodams ir jų apribojimams tvarka (OL L 193, 2009 7 24, p. 1).

                     (4)

                        […] [...] Komisijos deleguotasis reglamentas (ES) …/... (OL L […]).

                     (5)

                        2017 m. balandžio 20 d. Komisijos deleguotasis reglamentas (ES) 2017/1183 dėl Europos Parlamento ir Tarybos reglamentų (ES) Nr. 1307/2013 ir (ES) Nr. 1308/2013 papildymo, susijusio su informacijos ir dokumentų teikimu Komisijai (OL L 171, 2017 7 4, p. 100).

                     (6)

                        2017 m. balandžio 20 d. Komisijos įgyvendinimo reglamentas (ES) 2017/1185, kuriuo nustatomos Europos Parlamento ir Tarybos reglamentų (ES) Nr. 1307/2013 ir (ES) Nr. 1308/2013 taikymo taisyklės dėl informacijos ir dokumentų teikimo Komisijai ir kuriuo iš dalies keičiami ir panaikinami keli Komisijos reglamentai (OL L 171, 2017 7 4, p. 113).

    ---documentbreak---

               LT

               PRIEDAS

               SPECIALIEJI SĄJUNGOS ANALIZĖS METODAI

               ALILIZOTIOCIANATAS

               1. Metodo principas

               Vyne esantis alilizotiocianatas surenkamas distiliavimo metu ir identifikuojamas taikant dujų chromatografijos metodą.

               2. Reagentai

               2.1. Absoliutusis etilo alkoholis.

               2.2. Etaloninis tirpalas: alilizotiocianato tirpalas absoliučiajame alkoholyje, kuriame yra 15 mg/l alilizotiocianato.

               2.3. Šaldomasis mišinys, kurį sudaro etilo alkoholis ir sausas ledas (temperatūra −60 °C).

               3. Aparatūra

               3.1. Paveiksle parodytas distiliavimo nuolat leidžiant azoto srovę aparatas.

               3.2. Kaitinimo gaubtas, reguliuojamas termostatu.

               3.3. Debitmatis.

               3.4. Dujų chromatografas su liepsnos jonizaciniu detektoriumi, kuriame yra atrankinis sieros junginių filtras (bangos ilgis – 394 nm) ar kitas tinkamas detektorius.

               3.5. Nerūdijančio plieno chromatografavimo kolonėlė, kurios vidinis skersmuo 3 mm, o ilgis 3 m, užpildyta 10 % Carbowax 20 M ant Chromosorb WHP, 80–100 mešų.

               3.6. 10 µl mikrošvirkštas.

               4. Darbo eiga

               Į distiliavimo kolbą įpilami du litrai vyno, o į du surinkimo mėgintuvėlius įpilama keletas mililitrų etilo alkoholio (2.1 punktas), kad akytoji dujų dispergavimo vamzdelių dalis būtų visiškai apsemta. Abu mėgintuvėliai iš išorės aušinami šaldomuoju mišiniu. Kolba ir surinkimo mėgintuvėliai sujungiami ir per aparatą maždaug trijų litrų per valandą greičiu pradedama leisti azotą. Kaitinimo gaubtu vynas pašildomas iki 80 °C, distiliuojamas ir surenkama 45–50 ml distiliato.

               Chromatografas stabilizuojamas. Rekomenduojama laikytis tokių sąlygų:

               – purkštuko temperatūra 200 °C,

               – kolonėlės temperatūra 130 °C,

               – nešančiųjų helio dujų srauto greitis 20 ml/min.

               Mikrošvirkštu įšvirkščiamas toks etaloninio tirpalo kiekis, kad dujų chromatogramoje būtų galima lengvai identifikuoti smailę, kuri atitinka alilizotiocianatą.

               Panašiu būdu į chromatografą įšvirkščiama alikvotinė distiliato dalis ir stebima, kad gautos smailės sulaikymo trukmė atitiktų alilizotiocianato smailės sulaikymo trukmę.

               Pirmiau aprašytomis sąlygomis mėginio tirpalo chromatogramoje trukdžių smailės dėl vyne natūraliai esančių junginių nesusidarys.

               Distiliavimo leidžiant azoto srovę aparatas


title: KOMISIJOS ĮGYVENDINIMO REGLAMENTAS (ES) …/... dėl techninių reikalavimų, taikomų pagal Europos Parlamento ir Tarybos reglamentą (ES) 2016/1952 teikiamų Europos statistikos kokybės ataskaitų dėl gamtinių dujų ir elektros energijos kainų turiniui

text:
KOMISIJOS ĮGYVENDINIMO REGLAMENTAS (ES) …/...

               2019 05 17

               dėl techninių reikalavimų, taikomų pagal Europos Parlamento ir Tarybos reglamentą (ES) 2016/1952 teikiamų Europos statistikos kokybės ataskaitų dėl gamtinių dujų ir elektros energijos kainų turiniui

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2016 m. spalio 26 d. Europos Parlamento ir Tarybos reglamentą (ES) 2016/1952 dėl Europos gamtinių dujų ir elektros energijos kainų statistikos
                  1
               , ypač į jo 7 straipsnio 5 dalį,

               kadangi:

               (1)Reglamentu (ES) 2016/1952 nustatoma gamtinių dujų ir elektros energijos kainų palyginamos Europos statistikos rengimo sistema;

               (2)Reglamento (ES) 2016/1952 7 straipsnio 3 dalyje nustatyta, kad valstybės narės kas 3 metus pateikia Komisijai (Eurostatui) standartinę duomenų kokybės ataskaitą, atitinkančią kokybės kriterijus, nustatytus Europos Parlamento ir Tarybos reglamento (EB) Nr. 223/2009
                  2
                12 straipsnio 1 dalyje. Tose ataskaitose turi būti pateikiama informacija apie duomenų apimtį ir rinkimą, apskaičiavimo kriterijus, metodiką ir duomenų šaltinius, kuriais naudotasi, taip pat apie bet kokius jų pakeitimus;

               (3)Reglamento (ES) 2016/1952 7 straipsnio 4 dalyje nustatyta, kad Komisija (Eurostatas) įvertina pateiktų duomenų kokybę ir naudojasi tuo vertinimu bei kokybės ataskaitų analize, kad parengtų ir paskelbtų Europos statistikos, kuriai taikomas Reglamentas (ES) 2016/1952, kokybės ataskaitą;

               (4)įsigaliojus Reglamentui (ES) 2016/1952 Komisija (Eurostatas) glaudžiai bendradarbiavo su valstybėmis narėmis, kad įvertintų atitinkamus techninius kokybės užtikrinimo reikalavimus, susijusius su kokybės ataskaitų turiniu ir tinkamu teikimo laiku;

               (5)šiame reglamente nustatytos priemonės atitinka Europos statistikos sistemos komiteto nuomonę,

               PRIĖMĖ ŠĮ REGLAMENTĄ:

               1 straipsnis

               (1)Techniniai kokybės užtikrinimo reikalavimai, susiję su gamtinių dujų ir elektros energijos kainų duomenų kokybės ataskaitų turiniu, nustatyti priede.

               (2)Pirmąsias kokybės ataskaitas valstybės narės pateikia iki 2019 m. birželio 15 d.

               (3)Kiekviena kokybės ataskaita apima visus pilnus metus, praėjusius nuo paskutinės kokybės ataskaitos. Vis dėlto pirmosios kokybės ataskaitos apima 2017 ir 2018 ataskaitinius metus.

               2 straipsnis

               Kokybės ataskaitos pateikiamos per Komisijos (Eurostato) vieną bendrą prieigos tašką, kad Komisija (Eurostatas) jas gautų elektroniniu būdu.

               3 straipsnis

               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje 2019 05 17

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 311, 2016 11 17, p. 1.

                     (2)

                        2009 m. kovo 11 d. Europos Parlamento ir Tarybos reglamentas (EB) Nr. 223/2009 dėl Europos statistikos, panaikinantis Europos Parlamento ir Tarybos reglamentą (EB, Euratomas) Nr. 1101/2008 dėl konfidencialių statistinių duomenų perdavimo Europos Bendrijų statistikos tarnybai, Tarybos reglamentą (EB) Nr. 322/97 dėl Bendrijos statistikos ir Tarybos sprendimą 89/382/EEB, Euratomas, įsteigiantį Europos Bendrijų statistikos programų komitetą (OL L 87, 2009 3 31, p. 164).

    ---documentbreak---

               PRIEDAS

               Techniniai kokybės užtikrinimo reikalavimai, taikomi gamtinių dujų ir elektros energijos kainų Europos statistikos kokybės ataskaitų turiniui

               Kokybės ataskaitose pateikiama informacija apie visus Reglamento (EB) Nr. 223/2009 12 straipsnio 1 dalyje nustatytus kokybės kriterijus.

               1.REIKALINGUMAS

               Kokybės ataskaitose valstybės narės pateikia šią informaciją:

               (a)duomenų naudotojai, jų atitinkami poreikiai ir tų poreikių pagrindimas;

               (b)procedūros, kuriomis vertinamas naudotojų poreikių tenkinimas ir gaunami rezultatai;

               (c)aprėptis, kuria reikiama statistika yra prieinama.

               2.TIKSLUMAS

               Kokybės ataskaitose pateikiama:

               (a)tikslumo įvertinimas, kuriame apibendrinami įvairūs duomenų rinkinio komponentai;

               (b)imties paklaidų aprašymas;

               (c)bet kokių kitų paklaidų aprašymas.

               3.SAVALAIKIŠKUMAS IR PUNKTUALUMAS

               Valstybės narės ataskaitose pateikia šią informaciją:

               (a)kiek laiko praėjo nuo aprašomo įvykio ar reiškinio iki momento, kai duomenys tapo prieinami (savalaikiškumas);

               (b)kiek laiko praėjo nuo duomenų pateikimo tikslinės datos iki duomenų pateikimo faktinės datos (punktualumas);

               (c)kiek kartų reikėjo kartoti procesą, kad duomenys būtų visiškai patvirtinti (tvirtinimo kartojimo skaičius).

               4.PRIEINAMUMAS IR AIŠKUMAS

               Valstybės narės ataskaitose pateikia informaciją apie sąlygas ir priemones, kuriomis naudotojai gali:

               (a)gauti ir naudoti duomenis (įskaitant pranešimus spaudai, leidinius, internetines duomenų bazes, prieigą prie mikroduomenų ir pan.);

               (b)interpretuoti duomenis, pvz., remdamiesi dokumentais apie metodiką ir kokybės valdymą.

               5.PALYGINAMUMAS

               Valstybės narės ataskaitose pateikia informaciją apie tai, kokiu mastu statistika yra palyginama:

               (a)kitų geografinių vietovių atžvilgiu;

               (b)laikui bėgant.

               6.SUDERINAMUMAS

               Valstybės narės ataskaitose pateikia informaciją apie tai, kokiu mastu statistika yra:

               (a)suderinama su iš kitų šaltinių gautais duomenimis (skirtingų temų duomenų suderinamumas);

               (b)nuosekli konkrečiame duomenų rinkinyje (vidaus suderinamumas).

               Valstybės narės ataskaitose taip pat pateikia informaciją apie šiuos papildomus kokybės aspektus:

               1.KOKYBĖS VALDYMAS

               Valstybės narės ataskaitose pateikia informaciją apie statistinių produktų ir procesų kokybės valdymo sistemas. Ataskaitose jos taip pat pateikia duomenų kokybės vertinimą.

               2.DUOMENŲ TIKSLINIMAS

               Valstybės narės paaiškina, kodėl buvo tikslinami patvirtinti duomenys. Pavyzdžiui, gali būti nurodomi nauji duomenų šaltiniai, nauji metodai ar kita svarbi informacija. Ataskaitose taip pat nurodomos tikslinimų datos, dydis ir mastas.

               Kaip nustatyta Reglamento (ES) 2016/1952 7 straipsnio 3 dalyje, tose ataskaitose pateikiama informacija apie duomenų apimtį ir rinkimą, apskaičiavimo kriterijus, metodiką ir duomenų šaltinius, kuriais naudotasi, taip pat apie bet kokius jų pakeitimus.

               1.STATISTINIS PATEIKIMAS

               Valstybės narės pateikia toliau nurodytą skleidžiamų duomenų, kurie naudotojams gali būti pateikiami kaip lentelės, grafikai ar žemėlapiai, aprašymą:

               (a)duomenų aprašymas;

               (b)klasifikavimo sistema;

               (c)sektorių aprėptis;

               (d)statistikos sąvokos ir apibrėžtys;

               (e)statistinis vienetas;

               (f)statistinė visuma;

               (g)aprėpiama teritorija (geografinė aprėptis);

               (h)laiko aprėptis (laikotarpis, kurio duomenų turima);

               (i)ataskaitinis laikotarpis (kuriam laikotarpiui skirta ataskaita);

               (j)matavimo vienetas.

               2.STATISTINIS APDOROJIMAS

               Kokybės ataskaitose aprašomos visos procedūros, naudotos duomenims rinkti, tvirtinti ir rengti, taip pat naujai informacijai gauti.

               3.SKELBIMO POLITIKA

               Kokybės ataskaitose pateikiamos duomenų sklaidos nacionaliniu lygmeniu taisyklės.

               4.SKLAIDOS DAŽNUMAS

               Ataskaitose taip pat nurodomas duomenų sklaidos nacionaliniu lygmeniu dažnumas.

               Laikydamosi Reglamento (EB) Nr. 223/2009 2 straipsnio 1 dalies e ir f punktuose nustatytų statistinių principų valstybės narės ataskaitose taip pat pateikia informaciją apie toliau nurodytus dalykus.

               1.KONFIDENCIALUMAS

               Kokybės ataskaitose pateikiama informacija apie teisėkūros priemones ar kitas oficialias procedūras, kuriomis užkertamas kelias bet kokiam duomenų neteisėtam atskleidimui, dėl kurio būtų įmanoma tiesiogiai ar netiesiogiai nustatyti asmens ar ekonominės veiklos vykdytojo tapatybę. Jose taip pat bus apžvelgiamos taisyklės, taikomos statistiniam konfidencialumui ir neteisėto atskleidimo prevencijai užtikrinti.

               2.SĄNAUDOS IR NAŠTA

               Kokybės ataskaitose taip pat pateikiama informacija apie sąnaudas ir naštą, susijusias su statistinių produktų rinkimu ir rengimu.